S-440/2017

Mál þetta, sem dómtekið var 23. febrúar sl., höfðaði lögreglustjórinn á höfuðborgarsvæðinu með ákæru 21. nóvember 2017 á hendur ákærða, Ó-kk-þgf N-kk-þgf Ó-kk-þgf, kt. [...], [...], Garðabæ;

„fyrir eftirtalin [---] umferðar- og fíkniefnalagabrot:

I. Fyrir umferðarlagabrot, með því að hafa, fimmtudaginn 3. nóvember 2016, ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega (í blóði mældist vínandamagn 1,92‰ og 345 ng/ml af amfetamíni) um Höfðabakkabrú í Reykjavík, uns akstur stöðvaðist.

(Mál nr. 007-2016-64706)

Teljast brot þessi varða við 1. mgr., sbr. 3. mgr., 45. gr., 1. og 2. mgr. 45. gr. a. og 1. mgr. 48. gr., allt sbr. 1. mgr. 100. gr., umferðarlaga nr. 50/1987, sbr. 1. gr. laga nr. 48/1997 og 5. gr. laga nr. 66/2006.

II. Fyrir umferðarlagabrot, með því að hafa,

1. Mánudaginn 16. janúar 2017, ekið bifreiðinni [...] sviptur ökurétti um Nýbýlaveg í Kópavogi, uns lögregla stöðvaði aksturinn.

(Mál nr. 007-2017-3568)

2. Fimmtudaginn 22. júní 2017, ekið bifreiðinni [...] sviptur ökurétti um Skeifuna í Reykjavík og inn á Grensásveg til suðurs, uns lögregla stöðvaði aksturinn við Grensásveg nr. 10.

(Mál nr. 007-2017-35795)

Teljast brot þessi varða við 1. mgr. 48. gr., sbr. 1. mgr. 100. gr., umferðarlaga nr. 50/1987.

III. Fyrir fíkniefnalagabrot, með því að hafa, mánudaginn 16. janúar 2017, í bifreiðinni [...] á bifreiðastæði við Kirkjubraut 5 á Seltjarnarnesi, haft í vörslum sínum samtals 7,04 g af amfetamíni, sem fannst við leit lögreglu á ákærða á lögreglustöðinni við Hverfisgötu 113 í Reykjavík.

(Mál nr. 007-2017-2637)

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

IV. Fyrir umferðarlagabrot, með því að hafa, aðfaranótt þriðjudagsins 18. júlí 2017, ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega (í blóði mældist vínandamagn 0,60‰ og 560 ng/ml af MDMA) um Kirkjubraut á Seltjarnarnesi, uns lögregla stöðvaði aksturinn.

(Mál nr. 007-2017-40049)

Teljast brot þessi varða við 1. mgr., sbr. 2. mgr., 45. gr., 1. og 2. mgr. 45. gr. a. og 1. mgr. 48. gr., allt sbr. 1. mgr. 100. gr., umferðarlaga nr. 50/1987, sbr. 1. gr. laga nr. 48/1997 og 5. gr. laga nr. 66/2006.

V. Fyrir umferðarlagabrot, með því að hafa, fimmtudaginn 28. september 2017, ekið bifreiðinni [...] sviptur ökurétti og undir áhrifum áfengis (vínandamagn í blóði mældist 1,13‰) um bifreiðastæði við Skeifuna 5 í Reykjavík, sem leið lá um Skeifuna, uns lögregla stöðvaði aksturinn á hringtorgi við Skeifuna 17.

(Mál nr. 007-2017-58462)

Teljast brot þessi varða við 1. mgr., sbr. 2. mgr., 45. gr. og 1. mgr. 48. gr., allt sbr. 1. mgr. 100. gr., umferðarlaga nr. 50/1987, sbr. 1. gr. laga nr. 48/1997 og 5. gr. laga nr. 66/2006.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. gr. laga nr. 44/1993, sbr. 18. gr. laga nr. 66/2006.

Jafnframt er þess krafist að ofangreind fíkniefni, samtals 7,04 g af amfetamíni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Fyrirkall í málinu var gefið út 26. janúar 2018 og birt ákærða 2. febrúar sl. Við þingfestingu málsins 23. sama mánaðar sótti ákærði ekki þing og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Niðurstaða:

Með vísan til 1. mgr. 161. gr. laga nr. 88/2008 um meðferð sakamála verður dómur lagður á málið þrátt fyrir útivist ákærða þar sem framlögð gögn þykja nægileg til sakfellingar og önnur skilyrði ákvæðisins eru einnig uppfyllt í málinu. Brot ákærða teljast því sönnuð og varða þau við tilgreind laga- og reglugerðarákvæði í ákæru.

Samkvæmt vottorði sakaskrár ríkisins gekkst ákærði undir sektargerð lögreglustjóra 27. október 2016 þess efnis að hann greiddi 155.000 króna sekt til ríkissjóðs og sætti sviptingu ökuréttar í 12 mánuði vegna brots gegn 1. sbr. 2. mgr. 45. gr. a. umferðarlaga nr. 50/1987. Að þessu gættu og brotum ákærða heildstætt virtum þykir refsing ákærða nú hæfilega ákveðin fangelsi í 30 daga. Eftir atvikum þykir rétt að fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Með vísan til kröfugerðar ákæruvalds, gagna málsins og tilgreindra lagaákvæða í ákæru verður ákærða gert að sæta upptöku á þeim 7,04 grömmum af amfetamíni sem lögregla haldlagði við rannsókn málsins.

Í samræmi við kröfugerð ákæruvalds og með vísan til 101. og 102. gr. umferðarlaga nr. 50/1987 þykir samkvæmt öllu framangreindu rétt að svipta ákærða ökurétti í fimm ár frá birtingu dóms þessa að telja.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða sakarkostnað málsins. Ákærði dæmist því til að greiða þann sakarkostnað sem tilgreindur er á framlögðu heildaryfirliti lögreglustjóra um sakarkostnað, dagsettu 21. nóvember 2017, samtals 235.676 krónur.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, Ó-kk-nf N-kk-nf Ó-kk-nf, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði sæti sviptingu ökuréttar í fimm ár frá birtingu dóms þessa að telja.

Ákærði sæti upptöku á 7,04 grömmum af amfetamíni.

Ákærði greiði 235.676 krónur í sakarkostnað.

K-kk-nf H-kk-nf